**OBRAZLOŽENJE IZVJEŠTAJA O IZVRŠENJU FINANCIJSKOG PLANA**

**ZA RAZDOBLJE 01. 01. 2023. – 31. 12. 2023. GODINE**

1. **OBRAZLOŽENJE OPĆEG DIJELA**

Opći dio izvještaja o izvršenju financijskog plana sastoji se od ukupnih prihoda i rashoda, prihoda i primitaka po ekonomskoj klasifikaciji i od pregleda ukupnih prihoda i rashoda po izvorima financiranja.

Ukupni prihodi u izvještajnom razdoblju ostvareni su u iznosu od 726.051,50 eura što je izvršenje plana od 98,61 %. Realizirana naplata prihoda u navedenom razdoblju u skladu je sa financijskim planom.

Ukupni rashodi u izvještajnom razdoblju ostvareni su u iznosu od 742.010,18 eura što je 92,60 % u odnosu na planirani iznos.

Ostvareni je tekući manjak u iznosu od 15.958,60 eura, koji je pokriven prenesenim viškom prihoda, te iznos sredstava koji se prenosi u slijedeće razdoblje iznosi 49.059,17 eura.

Do manjka tekuće godine došlo je zbog ulaganja na tuđoj imovini radi prava korištenja (izrada projektne dokumentacije) i otvaranjem novog Područnog odjela Glazbene škole u Svetom Križu Začretje.

Stanje novčanih sredstava na računu, na dan 01. 01. 2023. godine iznosilo je 65.863,12 eura, a na dan 31. 12. 2023. godine iznosi 51.159,86 eura.

1. **OBRAZLOŽENJE POSEBNOG DIJELA**

Posebni dio polugodišnjeg izvještaja o izvršenju financijskog plana sastoji se od rashoda po programskoj, ekonomskoj klasifikaciji i izvorima financiranja.

Izvor financiranja opći prihodi i primici - decentralizacija u iznosu od 70.334,09 eura je izvršenje plana od 122,07%, zbog rashoda za prijevoz djelatnika na posao i s posla za koji smo tražili dodatna sredstva. Planiranje rashoda iz decentraliziranih sredstava je bilo ograničeno na razini prethodnih godina, a rashodi za prijevoz povećali su se uslijed donošenja novog Temeljnog Kolektivnog ugovora za zaposlenike u javnim službama i povećanja cijene prijevoza.

Izvor financiranja vlastiti prihodi i primici utrošeni su u iznosu od 2.722,36 eura što je izvršenje plana od 69,8 %.

Izvor financiranja prihodi za posebne namjene utrošeni su za financiranje materijalnih i financijskih rashoda u iznosu od 25.362,69 eura i rashoda za nabavu nefinancijske imovine u iznosu od 34.200,30 eura. Sveukupni rashodi financirani iz prihoda za posebne namjene iznose 59.561,99 eura, što je izvršenje plana od 54,1%.

Izvor financiranja Ministarstvo PK u iznosu od 609.390,74 eura je izvršenje plana od 96,8% što je u skladu sa financijskim planom.

Glazbena škola Pregrada nema zaduženja na domaćem niti na stranom tržištu novca i kapitala niti ima potraživanja po danim zajmovima. Također, nema potraživanja i dospjelih obveza, te potencijalnih obveza po osnovi sudskih sporova.

Glazbena škola Pregrada nije koristila sredstva fondova Europske unije.

1. **OBRAZLOŽENJE AKTIVNOSTI**

Obrazloženje izvršenja aktivnosti i programa (iz Godišnjeg plana i programa i Školskog kurikuluma) sastoji se od rashoda financiranih iz Izvora posebne namjene (Ostali i redovni rashodi srednjoškolskog obrazovanja). Financirani su: seminari, savjetovanja, intelektualne usluge, stručna usavršavanja djelatnika, učenička natjecanja, koncerti, animacije i ostale školske aktivnosti.

Ciljevi koji su ostvareni odnose se na daljnju pozitivnu javnu afirmaciju škole i učeničkih postignuća te konstantnu suradnju s ostalim javnim institucijama.

U Pregradi, 06. ožujka 2024. godine.

ravnateljica:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Petra Tokić